भाषा के बिना यदि संस्कृति पंगु है तो संस्कृति के अभाव में भाषा अंधी। यदि भाषा पर कही से कोई प्रभाव पड़ता है तो संस्कृति भी अप्रभावित नहीं रह सकती। किसी देश की संस्कृति आशय मुख्यतया वहां के निवासियों के आचार विचार, रहन-सहन, रीति-रिवाज और जीवन-प्रणाली से है। नृविज्ञान में संस्कृति का अर्थ समस्त “सीखा हुआ व्यवहार” होता है अर्थात् वे सब बातें जो हम किसी समाज के सदस्य होने के नाते सीखते है। इस प्रकार किसी जाति अथवा समाज के सम्यक संस्कार ही उसकी संस्कृति है। संस्कृति हमारी चिंतन का प्रतिफल होता है और वह चिंतन बिना भाषा के सम्भव नहीं है।